એટલા માટે ઋષભદેવની જ્ઞાનપરંપરા અંતિમ છેલ્લા તીર્થંકર ભગવાન મહાવીરની વાણી અને ઉપદેશના રૂપમાં આજે પણ આપણને પ્રાપ્ત છે. સમસ્ત જૈન સાહિત્યનો મૂળ આધાર કેવળજ્ઞાની-તીર્થંકરોની વાણી જ છે ચોવીસમા તીર્થંકર મહાવીર સ્વામીએ ત્રીસ વર્ષ સુધી અનેક સ્થળોએ વિચરણ કરી ધર્મોપદેશ આપ્યો, જેનો તેમના મુખ્ય શિષ્ય ગૌતમે અને 11 ગણધરોએ સૂત્રરૂપમાં દ્વાદશાંગગણિ પિટકમાં સંગ્રહ કર્યો. આ 1ર અંગસૂત્રોમાંથી દષ્ટિવાદ અંગસૂત્ર ખૂબ મોટું અને વિશિષ્ટ જ્ઞાનનું સ્તોત્ર હતું, જે લુપ્ત થયું. બાકીનાં 11 અંગસૂત્રો આશરે હજારેક સાલ સુધી મૌખિક રૂપે પ્રચલિત રહ્યાં. એટલે તેના પણ ઘણાં અંશો વિસ્મૃત થઈ ગયા. ઈ. સ. 4પ4માં દેવર્દ્વિગણી ક્ષમાશ્રમણે સૌરાષ્ટ્રના વલ્લભીનગરીમાં તે સમયે જે આગમો મૌખિક પ્રાપ્ત હતા તેને લિપિબદ્ધ કર્યા. આથી પ્રાચીનતમ જૈન સાહિત્યના રૂપમાં તે 11 અંગ અને તેના ઉપાંગ તથા તેના આધારે બનેલા જે આગમ આજે પણ પ્રાપ્ય છે.